  Майя Бывальцева Удмуртие куать выль реанимобильёс вуизы. Со сярысь журналистъёслы Ижкарысь ӝог эмъюрттэт сётонъя станцилэн валтӥсь эмчиез Олег Прузан ивортӥз. Одӥгез машина Ижкаре кылёз, мукетъёсыз гурт ёросъёсы вуозы. «УАЗ» автомобильёс вуизы со ёросъёсы, кытын гуртъёс кыдёкын, кытчы вуыны туж шуг. Со Яр ёрос, со Юкаменск, кытын сюресъёс туж уродэсь, озьы ик Дэбес, Кез но Шаркан Олег Прузан, Ижкарысь ӝог эмъюрттэт сётонъя станцилэн валтӥсь эмчиезТранспорт реанимаци тӥрлыкен тырмытэмын. Отын вань дефибриллятор-монитор, электрокардиограф, тыосты шокатӥсь аппарат, кислородэн ингалятор, вирысь глюкозаез мертан аппарат, кулэ температураез возьыны термошобрет но мукетыз. Куд-огез эмъян тӥрлык Ижкарын поттэмын. Удмуртия оглом 21 реанимобль басьтоз. Азьвылгес 11 «Форд» машинаос вуизы ни. Матысь дыре «ГАЗ» маркаен автомобильёс лыктозы на. Соосты Камбаркаысь, Каракулиноысь, Сьӧлтаысь но Сарапулысь ёрос эмъяськонниосы келялозы.  Тегъёс: Тазалык Ижкар Удмуртия автомашинаос ӝогэмъюрттэтсётон  